पंचायत चुनाव, प्रत्याशियों को नए साल में मिलेंगे चुनाव चिह्न
ग्राम पंचायत चुनाव के सदस्यों के खर्च की सीमा बढ़ाकर की गई दोगुनी
अम्बाला|डीसीएवं जिला निर्वाचन अधिकारी अशोक सांगवान ने जिला परिषद, ब्लाक समिति, सरपंच और पंच पद के चुनाव लड़ रहे प्रत्याशियों को निर्देश दिए कि वे राज्य चुनाव आयोग द्वारा निर्धारित चुनाव खर्च के मुताबिक ही अपने चुनाव में खर्च करें। उन्होंने कहा कि प्रत्याशी अपने चुनावी खर्च का ब्यौरा भी रखे ताकि आवश्यकतानुसार उसकी जांच की जा सके। गत चुनावों में ग्राम पंचायत के सदस्य के लिए चुनाव खर्च की सीमा 5 हजार रुपए थी जिसे बढ़ाकर 10 हजार रुपए किया गया है। 15 वार्ड तक के गांव की ग्राम पंचायत में सरपंच के पद की चुनाव खर्च की सीमा को 15 से 30 हजार रुपए किया गया है।
पूरा दिन अधिकारी देखते रहे राह, नहीं आया कोई नामांकन करने
अम्बालाद्वितीय विकास खंड की ब्लॉक समिति के 10 वार्डों 27 ग्राम पंचायतों के लिए प्रथम दिन पंचायत समिति सदस्य, सरपंच और पंच पद के लिए किसी भी प्रत्याशी ने नामांकन पत्र दाखिल नहीं किया। दूसरे चरण में 4 जनवरी को दोपहर 3 बजे तक नामांकन दाखिल करा सकते हैं। इनकी जांच 5 जनवरी को सुबह 10 बजे से शुरू की जाएगी। वहीं इच्छुक प्रत्याशी 7 जनवरी तक नामांकन पत्र वापिस ले सकते हैं। दूसरे चरण का मतदान 17 जनवरी को सुबह साढ़े सात से शाम 4 तक बजे होगा। इसी प्रकार से अकाली दल हरियाणा के सदस्यों ने जिला परिषद के चुनाव में अपना नामांकन पत्र दाखिल किया।
अम्बाला सिटी|प्रदेश मेंअकाली दल की सरकार आने पर सरकारी कर्मचारियों को पंजाब के सामान वेतन दिया जाएगा। उक्त वाक्य शिरोमणि अकाली दल हरियाणा के प्रधान सरनजीत सिंह सोधा ने बुधवार को पत्रकारों से बातचीत में कहे। उन्होंने जिला परिषद मैदान में उतारे गए अपने उम्मीदवारों की भी घोषणा की। इसमें अशोक कुमार बरतिया वार्ड नंबर-6 से, हरकेश सिंह सुल्लर ने वार्ड नंबर-9 से, सुरेंद्र कुमार वार्ड नंबर-10 तथा प्रदीप कुमार वार्ड नंबर-12 शामिल हैं। राष्ट्रीय उपप्रधान सुखदेव सिंह ने बताया पंजाब की तर्ज पर शिरोमणि अकाली दल लोगों की सेवा करेगा। इस दौरान बलबीर, गुरदीप सिंह, अजीत सिंह अन्य मौजूद रहे।
अजय वालिया| नारायणगढ़
पंचायतचुनावप्रत्याशियों को नया साल पर चुनाव चिन्ह उपलब्ध होंगे। 10 जनवरी को होने वाले पंचायत चुनावों के लिए तीन बजे के बाद चुनाव चिन्ह आवंटित किए जाएंगे। पहले चरण के पंचायत चुनाव के लिए नामांकन प्रक्रिया मंगलवार को पूरी हो गई है। जिला परिषद के लिए 60 नामांकन दाखिल हुए हैं। जिला निर्वाचन अधिकारी अशोक सांगवान ने बताया कि संबंधित अधिकारियों को मतदान केंद्रों का निरीक्षण कर वहां चुनाव के लिए रखे फर्नीचर, बिजली, पानी की व्यवस्था सुनिश्चित करने के आदेश दिए जा चुके हैं। खंड विकास एवं पंचायत अधिकारियों को आचार संहिता का पालन करने के आदेश दिए गए हैं। पहले चरण के चुनाव के लिए धारा 144 लागू कर दी गई है। चुनाव प्रक्रिया समाप्त होने तक शस्त्र लेकर चलने पर पाबंदी लगा दी गई है।
hin_Deva hin_Deva hin_Deva hin_Deva hin_Deva awa_Deva awa_Deva hin_Deva